เรื่องร้องเรียน: ได้ส่งข้อความในTraffy Fondue เมื่อ 15 เมย 66 เพื่อขอให้หน่วยงานที่เกี่ยวข้องกับ พท หมู่บ้านอยู่เจริญ พหลโยธิน 40 ช่วยมาเปลี่ยนถังดับเพลิงที่แขวนอยู่ตามหน้าบ้านซึ่งเก่า ชำรุด ใช้การไม่ได้แล้วให้ใหม่ แต่ที่สำนักงานเขตจตุจักรและสถานีดับเพลิงบางเขนส่งเจ้าหน้าที่มาดำเนินการเมื่อ 19 เมย 66 คือมาให้คำแนะนำว่าดูถังดับเพลิงที่ใช้การได้ และใช้การไม่ได้ดูอย่างไร และให้เก็บที่ใช้การไม่ได้ออกมากองไว้ แล้วให้นัดหมายเจ้าหน้าที่มาอบรมการป้องกันอัคคิภัยต่อไป แต่สิ่งที่มาดำเนินการยังไม่ใช่ปัญหาหลักที่ขอไปคือการขอให้มาเปลี่ยนถังดับเพลิงที่ชำรุดให้ใหม่ด้วยนะคะ ขอความกรุณาด้วยค่ะ
การดำเนินการของเจ้าหน้าที่: สำนักงานเขตจตุจักรขอเรียนว่ากรณีถังดับเพลิงที่อยู่ในชุมชนหมู่บ้านอยู่เจริญพหลโยธิน 40 ได้รับการจัดสรรจากสำนักป้องกันและบรรเทาสาธารณภัย ตามคำร้องขอของชุมชน  ปี 63 จำนวน 15 ถัง   ปี 64 จำนวน 10 ถัง          ทั้งนี้กรณีถังดับเพลิงที่ชำรุด สำนักงานเขตจตุจักร ไม่มีงบประมาณในการเปลี่ยน ในส่วนของการเปลี่ยนต้องรอการจัดสรรจากสำนักป้องกันและบรรเทาสาธาธารณภัย   ขอบคุณค่ะ
ความเห็นของผู้แจ้ง: ถ้ามีการให้คะแนนต่ำกว่า 1 ดาวก็จะให้คะแนนนั้น เพราะตอบเรื่องการแก้ปํญหาง่ายมากด้วยการปัดความรับผิดชอบไปให้หน่วยงานอื่น ทั้งๆที่หน่วยงานของตนเองเคยทำได้มาก่อน และไม่ให้คำแนะนำว่าจะติดต่อหน่วยงานที่ตนเองแนะนำอย่างไร เรื่องนี้ขอร้องเรียนถึงผู้ว่าราชการ กทม. รศ.ดร.ชัชชาติ สิทธิพันธุ์ โดยตรงด้วยนะคะ
พื้นที่: แขวงเสนานิคม เขตจตุจักร กรุงเทพมหานคร